open-index/open-wikipedia-markdown huggingface dataset:
பாபுராசு (நடிகர்)

**பாபுராசு யாக்கப்** (Baburaj Jacob) **பாபுராசு** என்றும் அழைக்கப்படும் இவர்இந்தியத் திரைப்பட நடிகரும், இயக்குநரும், திரைக்கதை எழுத்தாளருமாவார். இவர் மலையாளத் திரைப்படங்களில் முக்கியமாக பணியாற்றுகிறார். மேலும் தமிழ், தெலுங்கு, இந்தி படங்களிலும் தோன்றியுள்ளார். இவர் தனது திரை வாழ்க்கையில் பல முரண்பாடான பாத்திரங்களில் நடித்தார். "*சால்ட் என் பெப்பர்* (2011) படத்துக்குப் பிறகு நகைச்சுவை, குணசித்திர வேடங்களில் நடிக்க ஆரம்பித்தார். இவர் இரண்டு மலையாள படங்களையும் இயக்கியுள்ளார். மேலும், ஏராளமான படங்களை எழுதியுள்ளார்.

## சொந்த வாழ்க்கை
ஒரு வழக்கறிஞரான இவர், ஒலீக்கல், டி. ஐ. கர்மாலி தொட்டுங்கல் ஆகியோருக்கு பிறந்தார். இவர் இரண்டு முறை திருமணம் செய்து கொண்டார். இவரது முதல் திருமணத்திலிருந்து அபய், அக்‌சய் என்ற இரண்டு மகன்கள் உள்ளனர். இவரது இரண்டாவது திருமணம் தென்னிந்திய நடிகை வாணி விசுவநாத்துடன் இருந்தது. இந்தத் தம்பதியருக்கு இரண்டு குழந்தைகள், ஆர்ச்சா என்ற மகளும், ஆதிரி என்ற மகனும் உள்ளனர். இவர்கள் சென்னை நுங்கம்பாக்கத்தில் வசிக்கிறார்கள். 14 பிப்ரவரி 2017 அன்று, இடுக்கியில் ஒரு விடுதியில் இருக்கும்போது ஏற்பட்ட வாக்குவாதத்தைத் தொடர்ந்து தனது பக்கத்துவீட்டில் வசிக்கும் ஒருவரால் குத்தப்பட்டார்.

## திரை வாழ்க்கை
இவர், துணைக் கலைஞராக தனது நடிப்பு வாழ்க்கையைத் தொடங்கினார். மலையாளத்தில் இவரது அறிமுகமானது கொச்சி ஹனீஃபா இயக்கிய *பீஷ்மாச்சார்யார்* (1994) என்ற படத்தில் இருந்தது. அதில் இவர் ஒரு மோசமான வில்லனாக நடித்தார். மலையாளத்தில் பெரிய வெற்றி பெற்ற "*காட்பாதர்*"  படத்தின் மறு ஆக்கமான *உல்ச்சுல்* என்ற இந்தித் திரைப்படத்திலும் வில்லனாக நடித்தார். இவர் நான்கு மலையாளத் திரைப்படங்களையும் ஒரு தமிழ்த் திரைப்படத்தையும் தயாரித்தார்.

2009 ஆம் ஆண்டில், மலையாளத் திரைப்படமான *பிளாக் டாலியாவில்* இயக்குநராக அறிமுகமானார். இவரும் நடிகர் சுரேஷ் கோபியும் முக்கியக் கதாபாத்திரத்தில் நடித்தனர். இவரும் பிருத்விராஜ் சுகுமாரனும் கதாநாயகனாக நடித்த *மனுஷ்யமிருகம்* திரைப்படத்தையும் இயக்கியுள்ளார். இவரின் மனைவி இத்திரைப்படத்தை தயாரித்தார்.

2011ஆம் ஆண்டில், ஆஷிக் அபு இயக்கிய *சால்ட் என் பெப்பரில்* நகைச்சுவை வேடத்தில் நடித்தார். இவரது நடிப்பு மற்றவர்களுடன் நன்கு குறிப்பிடப்பட்டது. அதற்காக மலையாளத்தில் சிறந்த துணை நடிகருக்கான பிலிம்பேர் விருதுக்கும் பரிந்துரைக்கப்பட்டார். இந்த நகைச்சுவை பாத்திரத்தின் மூலம், மலையாளத் திரையுலகில் மிகவும் பரபரப்பான நடிகர்களில் ஒருவரானார். *ஆர்டினரி*, *மாயமோகினி* போன்ற படங்களில் நகைச்சுவை வேடங்களில் நடித்தார். இது தவிர, *நாட்டி புரொபசர்*, *டி.ஒய்.எஸ்.பி சங்குன்னி அங்கிள்* போன்ற படங்களில் முன்னணி நடிகராக இருந்தார்.

## கொலை முயற்சி
பிப்ரவரி 14, 2017 புதன்கிழமை, இடுக்கி மாவட்டத்தின் அடிமாலியிலுள்ள தனது விடுதியில் உள்ளூர்வாசிகளுடன் ஏற்பட்ட தகராறில் குத்தப்பட்டார். இவர், உடனடியாக ஒரு மருத்துவமனைக்கு கொண்டு செல்லப்பட்டு, எர்ணாகுளம் ராஜகிரி மருத்துவமனையில் சிகிச்சை பெற்றுத் திரும்பினார்.

## மேற்கோள்கள்

## வெளி இணைப்புகள்
* 
* Baburaj at MSI
* https://web.archive.org/web/20120325210721/http://popcorn.oneindia.in/artist-filmography/4424/1/baburaj.html
* http://in.movies.yahoo.com/news-detail/37943/Baburaj-turns-director-Black-Dalia.html

பகுப்பு:1970 பிறப்புகள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
மைக்கேல் ஜேம்ஸ் சோ

**மைக்கேல் ஜேம்ஸ் சோ** () (பிறப்பு:செப்டம்பர் 16, 1986) என்பவர் அமெரிக்க நாட்டு நடிகர், எழுத்தாளர் மற்றும் தயாரிப்பாளர் ஆவார். இவர் 'ஏஜென்ட் டேரில்/மைக்' என்ற கதாபாத்திரத்தில் நடித்த லிமிட்லஸ் (2015-2016) என்ற தொலைக்காட்சி தொடர் இவருக்கு மிகவும் பிரபலத்தை கொடுத்தது. அதைத் தொடர்ந்து பிளட் & டிரெசுரே போன்ற தொடர்களிலும் நடித்துள்ளார்.

2018 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'கோர்வஸ் கிளைவ்' என்ற கணினி குரல் கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கக் குரல் நடிகர்கள்
கெர்ரி காண்டன்

**கெர்ரி காண்டன்** () (பிறப்பு: 	4 சனவரி 1983) என்பவர் அயர்லாந்து நாட்டு நடிகை ஆவார். இவர் ரோம் (2005-2007), பெட்டர் கால் சவுல் போன்ற பல தொலைக்காட்சி தொடர்களில் நடித்ததன் மூலம் அறியப்படும் நடிகை ஆனார்.

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார் (2016), ஸ்பைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் 'பிரைடே ' என்ற கதாபாத்திரத்திற்கு குரல் கொடுத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:அயர்லாந்து தொலைக்காட்சி நடிகைகள்
பகுப்பு:அயர்லாந்து திரைப்பட நடிகைகள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
தெர்ரி நோட்டரி

**தெர்ரி நோட்டரி** () (பிறப்பு: ஆகத்து 14, 1968) என்பவர் அமெரிக்க நாட்டு நடிகர் மற்றும் சண்டை பயிற்சி ஒருங்கிணைப்பாளர் ஆவார்.  இவர் முக்கியமான திரைப்படம் மற்றும் தொலைக்காட்சித் துறைக்கான உயிரினங்களையும்,  விலங்குகளையும் சித்தரிக்கிறார்.  மேலும் அவதார், தி அட்வென்ச்சர்ஸ் ஆப் டின்டின்: சீக்ரெட்ஸ் ஆப் தி யூனிகார்ன், பிளானட் ஆப் தி ஏப்ஸ் மற்றும் த ஹாபிட்போன்ற திரைப்பட தொடர்களில் பணியாற்றியதால் மிகவும் புகழ் பெற்றார்.

2018 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'குரூட்' என்ற இயங்கு பட கதாபாத்திரத்திற்கு குரல் கொடுத்து மற்றும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
இராமு கரியத்

*'இராமு கரியத்* (Ramu Kariat) (1 பிப்ரவரி 1927 &#x2013; 10 பிப்ரவரி 1979) 1950 முதல் 1970 வரை கிட்டத்தட்ட முப்பதாண்டுகளாக மலையாளத் திரைப்படத்துறையில், திரைப்பட இயக்குநராக இருந்தார். பாராட்டப்பட்ட பல படங்களை மலையாளத்தில் இயக்கியுள்ளார். இவரது குறிப்பிடத்தக்க படங்களில் *நீலக்குயில்* (1954), *மின்னாமினுங்கு* (1957), *முதியநாய புத்ரன்* (1961), *மூடுபாடம்* (1963) தேசிய விருது பெற்ற செம்மீன் (1965) ஆகியவை அடங்கும்.

## தொழில்
இடதுசாரி அரசியல் நாடகக் குழுவான கேரள மக்கள் கலைக் கழகம் (கே.பி.ஏ.சி) மூலம் தனது வாழ்க்கையைத் தொடங்கினார். *திரமாலா* (1953) என்ற படத்தை விமல் குமார் / பி.ஆர்.எஸ். பிள்ளை ஆகியோருடன் இணைந்து இயக்கியதன் மூலமும், பு. பாஸ்கரனுடன் 1954 ஆம் ஆண்டில் *நீலக்குயில்* படத்திலும் அறிமுகமானார்.  சத்யன், மிஸ் குமாரி ஆகியோர் நடித்திருந்த நீலக்குயில் படத்தின் கதையை கேரளாவின் புகழ் பெற்ற எழுத்தாளர் உரூப் என்பவர் எழுதியிருந்தார். இது ஒரு பெரிய வணிக வெற்றியாக இருந்தது

இயக்கம், திரைக்கதை, நடிப்பு, இசை ஆகியவற்றில் தொழில்முறை அணுகுமுறையின் காரணமாக இந்தப் படம் மலையாளத்தின் முதல் முதிர்ந்த படமாக கருதப்படுகிறது. இவருடன் இப்படத்தில் பணியாற்றிய இணை இயக்குநர் பு. பாஸ்கரன், ஒளிப்பதிவு இயக்குநர் அ. வின்சென்ட் ஆகியோர் சிறந்த தொழில் வாழ்க்கையைத் தொடர்ந்தனர்.

*நீலக்குயிலு*க்குப் பிறகு, இவர் மற்றொரு குறிப்பிடத்தக்க படமான *மின்னாமினுங்கு* (1957) இயக்கினார். இவரது அடுத்த படம் மூத்த நாடக ஆசிரியர் தோப்பில் பாசியின் *முதியநாய புத்ரன்* (1961) நாடகத்தின் திரைப்பட பதிப்பாகும். *மூடுபாதம்* (1963) இயக்கிய பிறகு, செம்மீன் (1965) படத்தை இயக்கினார். செம்மீன் என்ற அதே பெயரில் தகழி சிவசங்கரப் பிள்ளை எழுதிய புதினத்தின் தழுவலான படம், சிறந்த திரைப்படத்திற்கான தேசிய திரைப்பட விருதை வென்ற முதல் மலையாளத் திரைப்படமாகும். சோகமான காதல் கதையில் மது, சத்யன், ஷீலா ஆகியோர்  நடித்திருந்தனர்.

1975 இல் 9 வது மாஸ்கோ சர்வதேச திரைப்பட விழாவில் நடுவர் மன்றத்தில் உறுப்பினராக இருந்தார்.

இவர் தனது தொழில் வாழ்க்கையில் பதினைந்து படங்களை இயக்கியுள்ளார். 1965ஆம் ஆண்டில் நாட்டிகாவிலிருந்து சட்டமன்ற உறுப்பினராக சுயேட்சையாக தேர்ந்தெடுக்கப்பட்டார். ஆனால் சட்டமன்றத்தில் பணியாற்ற முடியவில்லை. ஏனெனில் எந்தவொரு கட்சிக்கும் பெரும்பான்மை இல்லாததால் சட்டமன்றத்தை உருவாக்க முடியவில்லை.
## விருதுகள்
* 1954 : சிறந்த திரைப்படத்திற்கான அகில இந்திய சான்றிதழ் - நீலக்குயில்
* 1954 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - நீலக்குயில்
* 1961 : மலையாளத்தில் சிறந்த திரைப்படத்திற்கான குடியரசுத் தலைவரின் வெள்ளிப் பதக்கம் - முதியநாய புத்ரன் 
* 1965 : சிறந்த திரைப்படத்திற்கான தேசிய திரைப்பட விருது - செம்மீன்

## மேற்கோள்கள்

## வெளி இணைப்புகள்
* 

பகுப்பு:1979 இறப்புகள்
பகுப்பு:1927 பிறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:திருச்சூர் மாவட்ட மக்கள்
கோயம்பேடு மெற்றோ நிலையம்

**கோயம்பேடு மெற்றோ நிலையம்** (*Koyambedu Metro Station*) சென்னை மெற்றோவின் 2வது வழித்தடத்தில் உள்ள ஒரு மெற்றோ இரயில் நிலையமாகும். இது செயின்ட் தாமஸ் மவுண்டிலிருந்து தற்போதைய திறந்த மெற்றோ பாதையின் ஒரு முனையமாகும். இந்த நிலையம் சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலையம் பகுதி தாழ்வாரம் IIல் உள்ள உயரமான நிலையங்களுள் ஒன்றாகும். இந்த நிலையம் கோயம்பேடு, கோயம்பேடு மொத்த சந்தை வளாகம், மற்றும் கோயம்பேடு தனியார் பேருந்து நிலைய பகுதிகளுக்குச் சேவை செய்கிறது.

## கட்டுமான வரலாறு
இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. இந்த நிலைய பணிகள் டிசம்பர் 2012இல் கட்டமைப்பு நிறைவடைந்தது. அரும்பாக்கம், புரட்சித் தலைவி டாக்டர் ஜெ. ஜெயலலிதா பிஎம்பிடி மெற்றோ நிலையம், வடபழனி மற்றும் அசோக் நகர் ஆகிய மெற்றோ நிலையங்களுடன் சேர்ந்து ரூபாய்  1,395.4 மில்லியன் செலவில் கட்டப்பட்டது.

## நிலையம்
இது கோயம்பேடு காய்கறி சந்தைக்கு அருகிலுள்ள ஒரு உயரமான நிலையம் ஆகும். இந்த நிலையம் ஒரு மணி நேரத்திற்கு சுமார் 23,000 பயணிகளைக் கையாளும் திறனுடையது. தளங்களின் உயரம் தரை மட்டத்திலிருந்து சுமார் 15 மீட்டர் உயரமும் நீளம் 140 மீட்டர் ஆகும்.

### தளவமைப்பு

### வசதிகள்
கோயம்பேடு மெற்றோ நிலையத்தில் உள்ள ஏடிஎம்களின் பட்டியல்

## ஆதரவு உள்கட்டமைப்பு
சென்னை மத்திய மெற்றோ நிலையம் மற்றும் ஆலந்தூர் நிலையங்களுடன், இந்த நிலையத்தில் மாநிலத்தின் மின்சார கட்டத்திலிருந்து மின்சாரம் வழங்குவதற்காக 230-கே.வி பெறும் துணை மின்நிலையம் நிறுவப்பட்டது. இந்த துணை மின்நிலையம் இரயில்களுக்கு 25-கே.வி மின்சாரத்தையும், நிலையங்களுக்கு 33-கே.வி. மின்சாரத்தினையும் வழங்குகிறது.

அசோக் நகர் மற்றும் வடபழனி மெற்றோ நிலையங்களுடன், கோயம்பேடு மெற்றோ நிலையம் கடைகள் அல்லது அலுவலக இடங்கள் இடத்தைக் குத்தகைக்கு விடுவதற்காக உருவாக்கப்பட்டுள்ளது. தீ பாதுகாப்பு நடவடிக்கைகளின் ஒரு பகுதியாக, நிலையத்தில் 50,000 முதல் 100,000 லிட்டர் திறன் கொண்ட நிலத்தடி நீர்த் தொட்டிகள் அமைக்கப்படுள்ளன.

கோயம்பேடு சந்திப்பிலிருந்து இந்த நிலையம் 1 கி.மீ. க்குள் உள்ளது. ஜவஹர்லால் நேரு சாலை- காளியம்மன் கோயில் தெரு சந்திப்பு வழியாக 1 கி.மீ. நீளத்திற்கு மேம்பாலம் கட்ட நெடுஞ்சாலைத் துறை திட்டமிட்டுள்ளது. பூந்தமல்லி உயர் சாலையின் குறுக்கே நிலையத்திற்கு அருகில் ஒரு உயர்மட்ட நடைபாதை கட்ட திட்டமிடப்பட்டுள்ளது. இந்த நடைபாதை உரோகிணி திரையரங்கினை கோயம்பேடு மெற்றோ நிலையத்துடன் இணைக்கிறது.

## மேலும் காண்க

## மேற்கோள்கள்

## வெளி இணைப்புகள்

* 

* ''நகர்ப்புற ரெயில்.'' ''நிகர'' - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
பகுப்பு:Coordinates on Wikidata
இரும்பு பூக்கள்

**இரும்பு பூக்கள்** (*Irumbu Pookkal*) என்பது 1991ஆம் ஆண்டு வெளியான தமிழ்  துப்பறியும் திரைப்படம் ஆகும்.  ஜி. எம். குமார் இயக்கிய இப்படத்தில் கார்த்திக், பல்லவி ஆகியோர் முக்கிய வேடங்களில் நடித்தனர். ஆர். புஷ்பா தயாரித்த இப்படத்திற்கு இளையராஜா மற்றும் ம. சு. விசுவநாதன் ஆகியோர் இசை அமைத்தனர் மற்றும் 16, பிப்ரவரி, 1991 அன்று வெளியானது.

## கதை
போரில் கால் இழந்த ஒரு ராணுவ அதிகாரி ( பிரபு ) தனது கிராமத்திற்கு திரும்ப வருகிறார். அவர் இறந்ததாக சொல்லப்பட்ட கடிதத்தைப் பெற்ற அவரது மனைவி தற்கொலை செய்து கொள்கிறாள். அவரது குழந்தைகளும், அவரது உறவினரும் ( ரேகா )   ஓய்வூதியம பெறுவதற்காக கிராம அரசியல்வாதியிடம் கையொப்பம் கேட்கின்றர். ஆனால் அவரது உறவினரை தன்னுடன் ஒரு இரவைக் கழிக்குமாறு அந்த ஊழல் அரசியல்வாதி கேட்கிறார். இதற்கு மறுக்கும் அவள் பின்னர் தற்கொலை செய்து கொள்கிறாள். இதனால் அவர் சிறைக்கு அனுப்பப்படுகிறார். அங்கு காவல் அதிகாரிகள் அவரைக் கொல்கின்றனர். அவரது மகன் தர்மா காவல் அதிகாரியைக் கொன்று பழிவாங்குகிறான். பின்னர் அவன் சிறைக்கு அனுப்பப்பட்டு அங்கேயே வளர்கிறான்.

தர்மமா ( கார்த்திக் ) சிறையில் பிரபலமான பாடகராகவும், அவனது சகோதரி நிருபராகவும் ஆகிறாரகள். கே. பாலசுப்பிரமணியம் (சத்யஜித்) என்ற பிரபலமற்ற அரசியல்வாதி அமைச்சராக முயற்சிக்கிறார். அவரது கட்சியின் பலவீனம் என்பது போதிய பெண்கள் வாக்காளர்களின் ஆதரவு இல்லாதது ஆகும். எனவே அவர் தனது கட்சியின் பெண் உறுப்பினர்களுடன் ஒரு சந்திப்பை ஏற்பாடு செய்கிறார், பின்னர் ஆளும் கட்சி ஆதரவாளர்களால் அவர்களைக் கொன்று பாலியல் பலாத்காரம் செய்கிறார். இந்த குற்றத்தை ஆளும் கட்சி மீது பகிரங்கமாக சுமத்துகிறார். கூட்டத்தின் போது தர்மாவின் சகோதரியும் பாலியல் பலாத்காரம் செய்யப்பட்டார். அதன்பிறகு, கே. பாலசுப்பிரமணியம் தேர்தலில்  வெற்றி பெறுகிறார். பெண்ணிய பத்திரிகையாளரும் படுகொலைக்கு ஒரே சாட்சியுமான சித்ரா ( பல்லவி ) தர்மாவின் உதவியுடன்  அரசியல்வாதியை பழிவாங்க முயற்சிக்கிறார்.

## நடிகர்கள்

* கார்த்திக் தர்மாவாக
*  பல்லவி சித்ராவாக
* சத்யஜித் கே. பாலசுப்பிரமணியமாக 
* ஆர். பி. விஸ்வம்
* லிவிங்ஸ்டன்
* குமரிமுத்து
* காஜா ஷெரீப்
*  பிரபு விருந்தினர் தோற்றத்தில்
*  ரேகா விருந்தினர் தோற்றத்தில்

## இசை
இப்படத்தின் பின்னணி இசை, பாடலுக்கான இசை ஆகியவற்றை திரைப்பட இசையமைப்பாளர் இளையராஜாவும், ம. சு. விசுவநாதனும் மேற்கொண்டனர். 1991 இல் வெளியிடப்பட்ட படத்தின் இசைப்பதிவில் 4 பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
யமுனா (திரைப்படம்)

**யமுனா** (*Yamuna*) என்பது 2013 ஆம் ஆண்டு வெளியான தமிழ்   திரைப்படம் ஆகும்.  இ. வி. கணேஷ் பாபு இயக்கிய இப்படத்தில் சத்யா, ஸ்ரீரம்யா, இ. வி. கணேஷ் பாபு ஆகியோர் முக்கிய வேடங்களில் நடித்தனர். எஸ். ஜெய்கார்த்திக், விருதை எம். பாண்டி ஆகியோர் தயாரித்த இப்படத்திற்கு இலக்கியன் இசை அமைத்தனர். பாடல்களை வைரமுத்து எழுதினார். இப்படம்  7, சூன், 2013 அன்று வெளியானது.

## கதை
கல்லூரியில் படித்து வரும் யமுனாவை (சிறீரம்யா) அதே கல்லூரியில் படிக்கும் மாணவர் பாஸ்கர் (சத்யா) காதலிக்கிறான். பாஸ்கரின் காதலை ஏற்க மறுக்கிறாள் யமுனா. இதனால் பாஸ்கர் மாடியில் இருந்து குதித்து தற்கொலைக்கு முயல்கிறான். பலத்த காயமடைந்த பாஸ்கர் காப்பாற்றபடுகிறான். பாஸ்கரின் காதலை உணர்ந்த யமுனா அவன் காதலை ஏற்கிறாள்.

இதன்பிறகு யமுனா திடீரென காணாமல் போகிறாள். சில நாட்களுக்கு பிறகு கல்லூரிக்கு திரும்பும் அவள், பாஸ்கரிடம் காதலை முறித்துக் கொள்ள நிர்ப்பந்திக்கிறாள். இதற்கான காரணம் என்ன என்பதே கதையின் பின்பகுதியாகும்.

## நடிகர்கள்
*சத்யா பாஸ்கராக
*ஸ்ரீரம்யா யமுனாவாக
*இ. வி. கணேஷ் பாபு சிறப்புத் தோற்றத்தில்
*வினோதினி வைத்தியநாதன்
*பாலா சிங்
*எம். பாண்டி
*ஆடுகளம் நரேன்
*சாம்ஸ் புண்ணிகோடியாக
*பசங்க சிவகுமார்
*டி.எஸ்கே. சின்னமணியாக

## இசை
படத்திற்கான இசையை இலக்கியன் அமைத்துள்ளார். படல் வரிகளை வைரமுத்து எழுதியுள்ளார்.
* "ஒற்றை பனித்துளி" - பிரசன்னா, சைந்தவி
* "ஒரு பொண்ணப்பாரு" - ராகுல் நம்பியார், சாம் பி. கீர்த்தன்
* "மண்ணை நம்பலாம்" - சாம் பி. கீர்த்தன்
* "திம்பா திம்பா" - எம். எம். மானசி
* "ஓ நெஞ்சே" - ஹரிசரண்
* "ஒரு கூட்டுப் புழு" - பத்மலதா

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
திருமதி தமிழ்

**திருமதி தமிழ்** (*Thirumathi Thamizh*) என்பது  2013ஆம் ஆண்டு வெளியான தமிழ் காதல் நகைச்சுவை திரைப்படம் ஆகும்.  ராஜகுமாரன் இயக்கி, நடித்த இந்த படத்தில் அவருடன் தேவயானி, கீர்த்தி சாவ்லா ஆகியோர் முதன்மைப் பாத்திரங்களில் நடிக்க, ரமேஷ் கண்ணா துணை வேடத்தில் நடித்தார். படம் 13 ஏப்ரல் 2013 அன்று வெளியிடப்பட்டது.

## நடிகர்கள்

* இராஜகுமாரன் தமிழ்ச்செல்வனாக 
* தேவயானி ஜோதியாக
* கீர்த்தி சாவ்லா  சாருமதியாக 
* ரமேஷ் கண்ணா தமிழின் நண்பன் மனோகரனாக
* பப்லு பிரித்திவிராஜ் மணமகனாக
* ராதாரவி
* ரோகிணி
* சாருஹாசன்
* மதன் பாப்
* வையாபுரி (நடிகர்)
* சிறீ துர்கா
* சிசர் மனோகர்
* கிரேன் மனோகர் 
* டெல்லி கணேஷ்
* சிட்டி பாபு
* தலைவாசல் விஜய் காவல் அதிகாரி விஜயாக
* சகாயம்
* சத்தியப்பிரியா
* பாத்திமா பாபு
* சுருதிகா
*பசி சத்யா 
* நெல்லை சிவா
* மலேசியா வாசுதேவன்
* எல். ஐ. சி. நரசிம்மன்
* லிவிங்ஸ்டன் வழக்கறிஞராக
* போண்டா மணி பூசாரியாக
* கஞ்சா கறுப்பு
* பாண்டு

## தயாரிப்பு
இந்த படத்தின் மூலமாக 2008 ஆம் ஆண்டில் இயக்குநர் ராஜகுமாரன் நடிகராக அறிமுகமானார். இப்படத்தில் நடிக்க கீர்த்தி சாவ்லா பிப்ரவரி 2008 இல் ஒப்பந்தமானார். இப்படத்திலும்  *[[மகேஷ், சரண்யா மற்றும் பலர்]]* (2008) படத்திலும் ஒரே நேரத்தில் அவர் படப்பிடிப்புகளில் கலந்து கொண்டார். அதில் அவர் விருந்தினர் தோற்றத்தில் நடித்தார். இந்த படம் தேவயானியின் 75 வது படம். மேலும் மூத்த நடிகர் மலேசியா வாசுதேவனின் கடைசி படமும் ஆகும்.

## இசை
இப்படத்திற்கு எஸ். ஏ. ராஜ்குமார் இசையமைத்தார். இப்படத்தில் ஒன்பது பாடல்கள் இடம்பெற்றன.

* "தமிழ் தமிழ்" - எஸ். பி. பாலசுப்பிரமணியம்
* "தமிழ் தமிழ்" (மறுகலவை 1) - எஸ். பி. பாலசுப்பிரமணியம்,  சித்ரா, எஸ். ஏ. ராஜ்குமார்
* "தமிழ் தமிழ்" (மறுகலவை 2) - சித்ரா, எஸ். ஏ. ராஜ்குமார்
* "திருக்குறள்" - எஸ். பி. பாலசுப்பிரமணியம், எஸ். ஏ. ராஜ்குமார்
* "நாயகன்" - கல்யாணி, விஜய் யேசுதாஸ், எஸ். ஏ. ராஜ்குமார்
* "நாயகன்" (மறுகலவை 1) - கல்யாணி
* "நாயகன்" (மறுகலவை 2) - எஸ். ஏ. ராஜ்குமார்
* "வா வா வெண்ணிலவே" - சுவேதா மோகன், முகேஷ்
* "வா வா வெண்நிலவே" (மறுகலவை) - சுவேதா மோகன்

## வெளியீடு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றைக் கொடுத்து, "இந்தத் திரைப்படம் விவாதிக்கத் தொடங்கிய சமூகப் பிரச்சினைகள் குறித்து இயக்குநர் கவனம் செலுத்தியிருந்தால், இந்தத் திரைப்படத்தை இன்னும் சிறப்பாக ரசித்திருக்க முடியும்" என்று எழுதியது. *குங்குமத்தைச்* சேர்ந்த ஒரு விமர்சகர் திரைக்கதையை விமர்ச்சித்தார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
சிறையில் சில ராகங்கள்

**சிறையில் சில ராகங்கள்** (*Sirayil Sila Raagangal*) என்பது 1990 ஆம் ஆண்டு அக்டோபர் மாதம் 17 ஆம் தேதி வெளியான இந்திய தமிழ் திரைப்படமாகும்.  இராஜேந்திரகுமார் இயக்கிய இப்படத்தில் முரளி, பல்லவி, பிரதாப் போத்தன் ஆகியோர் நடித்தனர்.

## நடிகர்கள்

* முரளி
* பல்லவி
* பிரதாப் போத்தன்
* சரத்குமார்
* விஜயகுமார்
* குமரிமுத்து
* இடிச்சப்புளி செல்வராசு
* தியாகு
* தக்காளி சீனிவாசன்
* பாவா லட்சுமணன்

## இசை
இப்படத்திற்கான இசையை மேஸ்ட்ரோ இளையராஜா அமைத்தார். படத்திற்கு ஆறு பாடல்கள் இடம்பெற்றன.

## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
அன்னா போடன் மற்றும் ரியான் புளெக்

**அன்னா போடன்** மற்றும் **ரியான் புளெக்** () என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர்,  தயாரிப்பாளர் மற்றும் திரைப்படத் தொகுப்பு ஆவார். இவர்கள் கால்ப் நெல்சன் (2006), சுகர் (2008), சில்றேன் ஒப் இன்வென்டின் (2009), மிசிசிப்பி கிரின்ட் (2015), கேப்டன் மார்வெல் (2019) போன்ற பிரபல திரைப்படங்களில் பணியாற்றியுள்ளார்கள்.

## திரைப்படங்கள்

## தொலைக்காட்சி

## மேற்கோள்கள்

## வெளி இணைப்புகள்
*
*

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைப்படத் தொகுப்பாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:தொலைக்காட்சி இயக்குநர்கள்
பகுப்பு:தொலைக்காட்சி தயாரிப்பாளர்கள்
லோகநாதன் ஆறுமுகம்

**லோகா** என அழைக்கப்படும் **லோகநாதன் ஆறுமுகம்**  ஓர் மலேசிய பாடகர் ஆவார். இவர் அலிகேட்ஸ் இசைக்குழுவின் நிறுவன உறுப்பினர்களில் ஒருவராக இருந்தார். இவர் தனது அண்ணன் தாவீது ஆறுமுகம் உடன் அலிகேட்ஸின் முன்னணி பாடகர்களில் ஒருவராக இருந்தார்.

லோகநாதன் ஆறுமுகம் 2007 ஆம் ஆண்டு ஜூன் 4 அன்று மவுண்ட் மிரியம் மருத்துவமனையில் நுரையீரல் புற்றுநோயால் இறந்தார். இவர் சூசன் லோவி என்பவரை திருமணம் செய்துக்கொண்டார். இவர்களுக்கு விக்னேஸ்வரன் லோகநாதன் மற்றும் பிரியாதாஷினி லோகநாதன் என்று இரு பிள்ளைகள் இருக்கிறது.

2008 ஆம் ஆண்டு அக்டோபர் 24 அன்று பஹாங்கின் 78 வது பிறந்தநாளின் சுல்தான் அஹ்மத் ஷாவுடன் இணைந்து "டத்தோ" என்ற பட்டத்தை கொண்ட தர்ஜா இந்திரா மஹ்கோட்டா பஹாங் (டிஐஎம்பி) விருதை லோகநாதன் ஆறுமுகமுக்கு வழங்கப்பட்டது.

## குறிப்புகள்

பகுப்பு:பினாங்கு மக்கள்
பகுப்பு:2007 இறப்புகள்
பகுப்பு:1953 பிறப்புகள்
பகுப்பு:மலேசியத் தமிழர்
ஜெனீவா ராபர்ட்சன்-துவோரெட்

**ஜெனீவா ராபர்ட்சன்-டுவோரெட்** () (பிறப்பு: 	மே 8, 1985) என்பவர் அமெரிக்க நாட்டுத் திரைக்கதை ஆசிரியர் ஆவார். இவர் 2018 ஆம் ஆண்டு வெளியான 'டோம்ப் ரைடர்' என்ற திரைப்படத்தின் மூலம் திரைக்கதை ஆசிரியராக அறிமுகமானார். அதைத் தொடர்ந்து 2019 ஆம் ஆண்டு அன்னா போடன் மற்றும் ரியான் புளெக் இயக்கிய கேப்டன் மார்வெல் என்ற திரைப்படத்தில் பணிபுரிந்துள்ளார்.

## திரைப்படம்

## மேற்கோள்கள்

## வெளி இணைப்புகள்
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
ஆர். ஜி. பாலன்

**ஆர்.ஜி. பாலன்** எனும் **இராசகோபால் பாலன்** ஆங்கிலம்: *R. G. Balan @ Raja Gopal Balan*; (மலாய்: *R. G. Balan*; சீனம்: R.G.巴兰); மலாயா மக்களின் சப்பானிய எதிர்ப்பு இராணுவம்; மலாயா தேசிய விடுதலை இராணுவம்; ஆகிய சப்பானிய எதிர்ப்பு இராணுவத்தைச் சேர்ந்தவர். இவர் மலாயா தேசிய விடுதலை இராணுவத்தின் துணைத் தலைவர்களில் ஒருவராகப் பொறுப்பு வகித்தவர்.

மலாயாவில் சப்பானிய ஆக்கிரமிப்பின் போது மலாயா பொதுவுடைமை கட்சியின் பிரசார இதழ்களான ‘ஜெயமணி’ (*Jayamani*); மலாயா குரல் (*Voice of Malaya*) ஆகிய இதழ்களின் ஆசிரியராகப் பொறுப்பு வகித்தவர். சப்பானியர் காலத்தில், இவர் பகாங், லங்காப் எனும் இடத்தின் காட்டுப் பகுதிகளில் வாழ்ந்து வந்தார்.

அதன் பின்னர் தாப்பா, கம்பார் பகுதிகளில் மலாயா பொதுவுடைமை கட்சியின் இந்தியர்ப் பிரிவில் பணியாற்றினார். 
இவர் அப்துல்லா சிடி மற்றும் சூரியானி அப்துல்லா ஆகியோருடன் நெருங்கிய நண்பராக இருந்தார். இவர்கள் இருவரும் மலாயா பொதுவுடைமை கட்சியின் துணைத் தலைவகளாக இருந்தவர்கள்.

## குடும்பம்

ஆர்.ஜி. பாலனின் தந்தையார் பெயர் கே.ராமலிங்கம். இவரின் பூர்வீகம் இலங்கை. இங்கு மலாயாவில் ஒரு ரப்பர் தோட்டத்தில் மேற்பார்வையாளராகவும்; எழுத்தராகவும் பணியாற்றி வந்தார். தாயாரின் பெயர் சின்னத்தாயம்மாள் (*Sinnathaiammal*). இவரின் பூர்வீகம் சென்னை. இங்கு ஓர் இல்லத்தரசி. பாலன். குடும்பத்தில் நான்கு குழந்தைகள்; இரண்டு ஆண்கள் மற்றும் இரண்டு பெண்கள்; அவர்களில் பாலன் மூத்தவர்.

பாலனின் தந்தை ராமலிங்கம் பேராக்கில் உள்ள நோவா சுகோசியா தோட்டத்தில் (*Nova Scotia Estate*) பணிபுரிந்தார். பாலன் ஐந்து மாதக் குழந்தையாக இருந்தபோது, அவரின் தந்தையார் முழு குடும்பத்தையும் இந்தியாவுக்கு அனுப்பினார். அவர்கள் ஏழு ஆண்டுகள் இந்தியாவில் வாழ்ந்தனர். 1929-இல் மலாயாவுக்குத் திரும்பினர். அப்போது அவர் தெலுக் இந்தான், சோங் தோட்டத்தில் (*Jong Estate*) மேலாளராக இருந்தார்.

## அரசியலில் ஈடுபாடு

1947-ஆம் ஆண்டில் ஆர்.ஜி. பாலன், ரசித் மைதீன் (*Rashid Maidin*) மற்றும் ஊ தியென் வாங் (*Wu Tien Wang*) ஆகியோருடன் இலண்டனில் நடந்த காமன்வெல்த் நாடுகளின் பொதுவுடைமை கட்சிகள் மாநாட்டில் (*Communist Parties Conference of Commonwealth Nations*) மலாயாவின் பொதுவுடைமை கட்சிகளின் பிரதிநிதியாகக் கலந்து கொண்டார்.

இவர் இலண்டனில் இருந்து நாடு திரும்பிய பிறகு பேராக் ரப்பர் தொழிலாளர் சங்கம் (*Perak Rubber Labourers Union*) தோன்றுவதற்கு ஏற்பாடுகள் செய்தார். 1948-ஆம ஆண்டு மே 30-ஆம் தேதி காலனித்துவ அதிகாரத்தால் விசாரணையின்றி 1961-ஆம் ஆண்டு வரை தடுப்புக் காவலில் வைக்கப்பட்டார். சிறைக்குச் செல்லும் காலத்தில்; ஆர்.ஜி. பாலன் தொழிலாளர் அமைப்பாளராக (*Labour Organiser*) இருந்தார்.

1955-ஆம் ஆண்டில் இவர் காவலில் இருந்தபோது, மலாயா பொதுவுடைமை கட்சியின் மத்தியக் குழுவின் துணைத் தலைவராக (*Vice Chairman of the Central Committee of the Communist Party of Malaya*) நியமிக்கப்பட்டார். அதற்கு முன்னர் இரண்டாம் உலகப்போர் முடிந்த உடனேயே கட்சியின் தலைவர்கள் முதலில் ஆர்.ஜி. பாலனை ஈப்போவில் சந்தித்தனர்.

இரண்டாம் உலகப்போர் முடிந்த பின்னர், மலாயா பொதுவுடைமை கட்சியின் உறுப்பினர்கள் பெரும்பாலானவர்கள் பசிபிக் போரின் வெற்றியாளர்களாக உருவெடுத்தனர்.

## சான்றுகள்

பகுப்பு:மலேசியத் தமிழ் அரசியல்வாதிகள்
பகுப்பு:மலேசியப் பொதுவுடமைவாதிகள்
பகுப்பு:மலேசியத் தமிழர்
பினார் தொப்ராக்

**பினார் தொப்ராக்** () (பிறப்பு: அக்டோபர் 18, 1980) என்பவர் துருக்கிய-அமெரிக்க நாட்டு திரைப்படம், தொலைக்காட்சி மற்றும் நிகழ்பட ஆட்ட இசையமைப்பாளர் ஆவார். இவர் 2019 ஆம் ஆண்டு கேப்டன் மார்வெல் என்ற திரைப்படத்தில் இசையமைப்பாளராக பணியாற்றியுள்ளார்.

தொப்ராக் துருக்கியின் இசுதான்புல்லில் பிறந்து வளர்ந்தார், அங்கு அவர் தனது ஐந்து வயதில் தனது பாரம்பரிய இசைக் கல்வியைத் தொடங்கினார். கன்சர்வேட்டரியில் கலவை மற்றும் பல கருவிகளைப் படித்த பிறகு, அவர் ஜாஸ் படிப்பதற்காக சிகாகோவுக்குச் சென்றார். இவர் பெர்க்லீ மியூசிக் கல்லூரியில் திரைப்பட மதிப்பெண் பட்டம் பெற்றார்.

## மேற்கோள்கள்

## வெளி இணைப்புகள்
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:திரைப்பட இசையமைப்பாளர்கள்
பகுப்பு:தொலைக்காட்சி இசையமைப்பாளர்கள்
பகுப்பு:நிகழ்பட ஆட்ட இசையமைப்பாளர்கள்
மிஸ் குமாரி

**மிஸ் குமாரி** (Miss Kumari) (1932-1969) 1949 -1969 க்குமிடையில் மலையாளத் திரையுலகில் தீவிரமாக செயல்பட்ட ஒரு இந்திய திரைப்பட நடிகையாவார்.

## ஆரம்ப கால வாழ்க்கை
இவரது உண்மையான பெயர் திரேசியம்மா என்பதாகும். தாமஸ், இளையம்மா ஆகியோருக்கு 1932 சூன் 1 ஆம் தேதி பிரித்தானிய இந்தியாவின் திருவிதாங்கூர், கோட்டயத்திலுள்ள பரங்கனம் என்ற ஊரில் பிறந்தார். இது இப்போது கேரள மாநிலத்தின் ஒரு பகுதியாக இருக்கிறது. பிரான்சிஸ்கன் கிளாரிஸ்ட் சகோதரிகளால் நடத்தப்படும் சிறுமிகளுக்கான பள்ளியான பரங்கனம் தூய இருதய உயர்நிலைப் பள்ளியில் தனது ஆரம்பக் கல்வியைப் பெற்றார். பிறகு, அதே பள்ளியில் ஆசிரியராக பணிபுரிந்தார்.

## தொழில்
மிஸ் குமாரி மலையாளத்தில் 1949 ஆம் ஆண்டு வெளியான *வெள்ளிநட்சத்திரம்* என்ற படத்தின் மூலம் அறிமுகமானார். இருப்பினும், இவரது உண்மையான வெற்றி 1950இல் வெளிவந்து வெற்றி பெற்ற *நல்ல தங்கா* என்ற படத்திலிருந்து வந்தது.  *நீலக்குயில்* (1954) படத்தின் மிகப்பெரிய வெற்றிக்குப் பின்னர் நடிகர் சத்யனும், இவரும் நட்சத்திரமாக உயர்த்தப்பட்டனர். சுமார் இருபதாண்டுகளாக நீடித்த ஒரு வாழ்க்கையில், 50க்கும் மேற்பட்ட படங்களில் நடித்தார். "பெற்றவள் கண்ட வாழ்வு" என்ற தமிழ் படத்தில் நடிகர் பிரேம் நசீருடன் நடித்திருந்தார். காஞ்சனா என்ற மற்றொரு படத்திலும் இவர் தோன்றியிருந்தார். 1956ஆம் ஆண்டில் சிறந்த நடிகைக்கான சென்னை மாநில விருதையும் பெற்றார்.

## தனிப்பட்ட வாழ்க்கை
1963 ஆம் ஆண்டில் இவர், திருவிதாங்கூர், உரங்கள் மற்றும் இரசாயனங்கள் நிறுவனத்தின் கொச்சி கிளையின் பொறியியலாளர் ஆர்மிசு தலியத்து என்பவரை மணந்தார். பின்னர் நடிப்புலகிலிருந்து வெளியேறினார். தனது குடும்ப வாழ்வர்களுக்கு ஜானி, தாமஸ், பாபு என்ற மூன்று குழந்தைகள் இருந்தனர். ஜானி நிதித் தொழிலில் இருக்கிறார். தாமஸ் கலிபோர்னியாவில் கணினி பொறியாளராகவும், பாபு புதுதில்லியின் ஜவகர்லால் நேரு பல்கலைக்கழகத்தில் (ஜே.என்.யூ) ஜெர்மன் ஆய்வு மையத்தில் பேராசிரியராக இருக்கிறார்.

## இறப்பு
மிஸ் குமாரி 9 சூன் 1969 இல் இறந்தார். இவரது சொந்த ஊரான பரங்கனத்தில் நடந்தது. இவரது நினைவாக ஒரு சிறு அரங்கம் கட்டப்பட்டது. இதை மூத்த நடிகர் பிரேம் நசீர் திறந்து வைத்தார்.

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:1969 இறப்புகள்
பகுப்பு:1932 பிறப்புகள்
ஜீவேசு அலுவாலியா

**ஜீவேசு அலுவாலியா**  (Jeeveshu Ahluwalia) ஒரு இந்திய நகைச்சுவை நடிகர், எழுத்தாளர், தொகுப்பாளர் மற்றும் நடிகர் ஆவார். இவர் 2014 ஆம் ஆண்டில், ரேடியோ மிர்ச்சி காமெடி கா கிங் *போட்டியில் * வென்றதன் மூலம் இவர் பிரபலமடைந்தார் *.*

## மேற்கோள்கள்

பகுப்பு:வாழும் மக்கள்
பென் மெண்டல்சோன்

**பென் மெண்டல்சோன்** () (பிறப்பு: 3 ஏப்ரல் 1969) என்பவர் ஆத்திரேலிய நாட்டு திரைப்படம், தொலைக்காட்சி மற்றும் நிகழ்பட ஆட்ட நடிகர் ஆவார்.

இவர் 1987 ஆம் ஆண்டு ஆத்திரேலியா நாட்டு 'தி இயர் மை வாய்ஸ் புரோக்' என்ற திரைப்படத்தில் நடித்ததன் மூலம் அறியப்படும் நடிகர் ஆனார். அதைத் தொடர்ந்து அனிமல் கிங்கிடோம் (2010), த டார்க் நைட் ரைசஸ் (2012), இஸ்ட்ரீட் அப் (2013), மிசிசிப்பி கிரின்ட் (2015), டார்க் அவர்ஸ் (2017) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் மார்வெல் (2019) மற்றும் இசுபைடர்-மேன்: பார் பிரம் ஹோம் (2019) போன்ற பல திரைப்படங்க்ளில் நடித்துள்ளார்.

இவர் நெற்ஃபிளிக்சு அசல் தொடரான பிளட்லைன் (2015–2017) என்ற வலைத் தொடரில் நடித்தார். இதற்காக இவர் 2016 இல் நாடகத் தொடரில் சிறந்த துணை நடிகருக்கான பிரைம் டைம் எம்மி விருதை வென்றுள்ளார்.

## மேற்கோள்கள்

## வெளி இணைப்புகள்
* 

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலிய குழந்தை நட்சத்திரங்கள்
பகுப்பு:ஆஸ்திரேலியத் திரைப்பட நடிகர்கள்
பகுப்பு:ஆஸ்திரேலிய தொலைக்காட்சி நடிகர்கள்
பகுப்பு:யூத நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:ஆஸ்திரேலிய நிகழ்பட விளையாட்டு நடிகர்கள்
கோலா கெட்டில்

**கோலா கெட்டில்** *(Kuala Ketil)* மலேசியா, கெடா மாநிலத்தில் மிகத் துரிதமாக வளர்ச்சி பெற்று வரும் நகரம். இந்த நகரத்தைக் *கோலா அன்சோதில்* (Kuala Ansotil) என்றும் அங்குள்ள மக்கள் அழைக்கிறார்கள். கெடா மாநிலத்தின் தென்கிழக்கு பகுதியில் பாலிங் நாடாளுமன்றத் தொகுதிக்குள் இந்த நகரம் அமைந்து உள்ளது.

அண்மைய காலங்களில் பாலிங் வட்டாரத்தில் ஒரு முக்கிய பொருளாதாரப் பகுதியாகவும் விளங்கி வருகிறது. சுங்கை பட்டாணி நகரத்தில் இருந்து 25 கி.மீ. தொலைவில் உள்ள இந்த நகரத்தின் புறநகர்ப் பகுதிகளில் ஏராளமான செம்பனைத் தோட்டங்கள் இருக்கின்றன. முன்பு அவை ரப்பர்த் தோட்டங்களாகும்.

## கோலா கெட்டில் தமிழர்கள்

1900-ஆம் ஆண்டுகளில் அந்த ரப்பர்த் தோட்டங்களில் வேலை செய்வதற்காக ஆயிரக் கணக்கான தமிழர்கள், தென்னிந்தியாவில் இருந்து அழைத்து வரப்பட்டார்கள். அவர்கள் வேலை செய்த ரப்பர்த் தோட்டங்களில் தமிழ்ப் பள்ளிகளை உருவாக்கி இருக்கின்றனர். சில தோட்டங்களில் நூல் நிலையங்களையும் தோற்றுவித்து அங்கு தமிழர் திருநாள் நிகழ்ச்சிகளை ஆண்டு தோறும் கொண்டாடி இருக்கிறர்கள்.

சில தமிழர்ச் சமூக அமைப்புகளும் தோற்றுவிக்கப்பட்டன. மேடை நாடகங்கள் அரங்கேற்றம் செய்யப்பட்டு உள்ளன. மலாயா தமிழர்களின் வரலாற்றில் கோலா கெட்டில் தமிழர்களுக்குத் தனி ஓர் இடம் உண்டு. சுற்று வட்டாரத் தோட்டங்களில் இருந்து பல தமிழ் எழுத்தாளர்கள்; கவிஞர்கள், கல்விமான்கள் உருவாகி இருக்கின்றனர். இன்றும் மலேசியத் தமிழ் எழுத்துலகில் வலம் வந்து கொண்டு இருக்கின்றனர்.

## தமிழ்ப்பள்ளிகள்
பெடனோக் தோட்டத் தமிழ்ப்பள்ளி - SJKT Ladang Badenoch

பிஞ்ஜோல் தமிழ்ப்பள்ளி  - SJKT Binjol

புக்கிட் செம்பிலான் தோட்டத் தமிழ்ப்பள்ளி - SJKT Ldg Bukit Sembilan 

பத்து பெக்காக்கா தோட்டத் தமிழ்ப்பள்ளி - SJKT Ldg Batu Pekaka

கத்தும்பா தோட்டத் தமிழ்ப்பள்ளி - SJKT Katumba

கோல கெட்டில் தமிழ்ப்பள்ளி - SJKT Ldg Kuala Ketil

கிம் செங் தோட்டத் தமிழ்ப்பள்ளி - SJKT Ldg Kim Seng

மாலகோப் தமிழ்ப்பள்ளி - SJKT Ldg Malakoff

## தொழில்துறை வளாகம்
இந்தப் பகுதியில் வணிகம் ஒரு முக்கியத் தொழில். இந்த நகரத்திற்கு அருகில் உள்ள தோட்டங்களுக்கு அன்றாடம் தேவைப்படும் பொருள்களை வழங்குவதில் இந்த நகரம் முக்கியப் பங்கு வகிக்கிறது.

1993-ஆம் ஆண்டில் கோலா கெட்டில் தொழில்துறை வளாகம் (Taman Perindustrian Kuala Ketil) என அழைக்கப்படும் கோலா கெட்டில் தொழில்துறை பகுதியில் அபிவிருத்திகள் தொடங்கப் பட்டன. கோலா கெட்டிலின் பொருளாதாரமும் வளர்ச்சி அடையத் தொடங்கியது.

கோலா கெட்டில் புறநகர்ப் பகுதிகளில் பல வீடமைப்புப் பகுதிகள் உள்ளன. எடுத்துக் காட்டாக தாமான் தேசா பிடாரா (Taman Desa Bidara). இது கோலா கெட்டிலின் மிகப் பெரிய வீடமைப்புப் பகுதியாகும். இதைப் போல மற்றும் ஒரு வீடமைப்புப் பகுதி தாமான் ஹாஜி முஸ்லீம் (Taman Haji Muslim).

## மேற்கோள்

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
செனாய் நகர் மெற்றோ நிலையம்

**செனாய் நகர் மெற்றோ நிலையம்** சென்னை மெற்றோவின் 2வது வரிசையில் உள்ள ஒரு மெற்றோ இரயில் நிலையமாகும். சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலையம் வரிசையில், தாழ்வாரம் IIஇல் உள்ள நிலத்தடி நிலையமாகும். இந்த நிலையம் 14 மே 2017 அன்று திறக்கப்பட்டது.  இந்த நிலையம் செனாய் நகர் மற்றும் அமைந்தகரை பகுதிகளுக்குச் சேவை செய்யும்.

### கட்டுமானம்

## நிலையம்
இந்த நிலையத்தில் நான்கு நுழைவு மற்றும் வெளியேறும் வாயில்கள் உள்ளன.

### அமைப்பு

### நிலைய தளவமைப்பு

### வசதிகள்
செனாய் நகர் மெற்றோ நிலையத்தில் உள்ள ஏடிஎம்களின் பட்டியல்

## நுழைவு / வெளியேறு

## மேற்கோள்கள்

## வெளி இணைப்புகள்

* 

* ''நகர்ப்புற ரெயில்.'' ''நிகர'' - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
பகுப்பு:Coordinates on Wikidata
அண்ணாநகர் கோபுரம் மெற்றோ

**அண்ணாநகர் கோபுரம் மெற்றோ** (*Anna Nagar Tower Metro*) சென்னை மெற்றோவின் 2 வது வரிசையில் உள்ள ஒரு மெற்றோ இரயில் நிலையமாகும். சென்னை மெட்ரோ, சென்னை மத்திய மெற்றோ நிலையம்-பரங்கிமலை தொடருந்து நிலையம் பாதை IIஆம் தாழ்வாரத்தில் நிலத்தடி நிலையமாக இந்த நிலையம் உள்ளது. இந்த நிலையம் அண்ணா நகரின் சுற்றுப்புறங்களுக்குச் சேவை செய்கிறது.

## நிலையம்
இந்த நிலையத்தில் நான்கு நுழைவு மற்றும் வெளியேறும் வழிகள் உள்ளன. 

### நிலைய தளவமைப்பு

### வசதிகள்
அண்ணா நகர் டவர் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்

## மேலும் காண்க

## மேற்கோள்கள்

## வெளி இணைப்புகள்

* 

* ''நகர்ப்புற ரெயில்.'' ''நிகர'' - உலகின் அனைத்து மெற்றோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
பகுப்பு:Coordinates on Wikidata
சுயமரியாதை (திரைப்படம்)

**சுயமரியாதை** (*Suyamariyadhai*)  என்பது   1992 ஆம் ஆண்டு வெளியான  தமிழ் அதிரடி நாடகத் திரைப்படம் ஆகும். ஆர். விஜயகனேஷ் இயக்கிய இப்படத்தில், கார்த்திக், பல்லவி ஆகியோர் முக்கிய கதாபாத்திரங்களில் நடித்துள்ளனர். ஆர். கே. ராமகிருஷ்ணன் தயாரித்த இப்படத்திற்கு சிவாஜி ராஜாவின் இசை அமைத்துள்ளார். படமானது 1992 ஜூலை 24 அன்று வெளியிடப்பட்டது.

## கதை
விஜய் ( கார்த்திக் ) ஒரு நேர்மையான காவல்துறை அதிகாரி. குற்றவாளி முத்துகருபனைக் பிடிக்க முயற்சிக்கிறான். முத்துக்கருபன் இப்போது விடுதி மேலாளராக மாறி ஜே. கே என்ற பெயரில் அறியப்படுகிறான். குற்றவாளியின் பங்குதாரராக ஊழல்வாதியான காவல் அதிகாரி ஜெயராஜ் (செந்தாமரை) உள்ளார். விஜயும், ரேகாவும் ( பல்லவி ) ஒருவரையொருவர் காதலிக்கிறார்கள். இதற்கிடையில், அவன் ராஜ் (ராஜ்திலக்) உடன் நட்பு கொள்கிறான்.

கடந்த காலங்களில், திருமணமாகாத பிரபல பாடகியான விஜயின் சகோதரி துர்கா ( கே. ஆர். விஜயா ) தனது உடன்பிறப்புகளான பவானியையும், விஜயையும் அழைத்து வந்தார். ஒரு நாள் துர்காவால் அவமானப்படுத்தப்பட்ட ஜெயராஜ், அவளை சிறைக்கு அனுப்பி பழிவாங்கினார். இதனால் பவானியின் திருமணம் ரத்து செய்யப்படுகிறது. பின்னர் பவானி தற்கொலை செய்து கொள்கிறாள்.

ரேகா ஜெயராஜின் மகள் என்பதை விஜய் பின்னர் புரிந்துகொள்கிறான். ஜெயராஜ் தனது மகளை விஜயக்கு திருமணம் செய்து வைக்க ஒப்புக்கொள்கிறார், ஆனால் அவருக்கு விஜயை அடையாளம் தெரியவில்லை. எனவே, துர்காவின் அடையாளத்தை விஜய் மறைக்கிறார். ஒரு நாள், ஜெயராஜ் தனது மகளை விபச்சார விடுதியில் கண்டுபிடிக்கிறார். ஏனெனில் அது விஜயின் சதித்திட்டம்.

விஜயுடன் பணிபுரிந்த ராஜ் இரகசிய உளவாளியாக மாறிவிடுகிறார்.  விஜயும் ராஜும் இதயமற்ற முத்துக்கருபனைக் கொல்ல திட்டமிடுகின்றனர்.

## நடிகர்கள்

*கார்த்திக் விஜையாக
*பல்லவி ரேகாவாக
*இராஜ்திலக் ராஜாவாக
*வி. கே. ஆர். இரகுநாத் aமுத்துக்கருப்பனாக (ஜே.கே)
*கே. ஆர். விஜயா விஜையின் அக்காள் துர்கவாவாக
*செந்தாமரை ஜெயராஜாக
*வி. கே. ராமசாமி அரசியல்வாதியாக
*எஸ். எஸ். சந்திரன் காவலர் அர்ஜுனாக்க
*கே. கே. சௌந்தர் காவலராக
*இராஜ் பரத்
*ஒரு விரல் கிருஷ்ணா ராவ்
*கொக்கோ முத்து
*ஜெயலலிதா (தெலுங்கு நடிகை) சகிலாவாக
*தேவிபாலா
*சி. கே. சரஸ்வதி
*தளபதி தினேஷ்
*நேத்ரன்

## இசை
திரைப்படத்திற்கான பின்னணி இசை, பாடல் இசை ஆகியவற்றை இசையமைப்பாளர் சிவாஜி ராஜா மேற்கொண்டார். 1992 இல் வெளியிடப்பட்ட இந்த இசைப்பதிவில், செங்குட்டுவன், வாலி ஆகியோர் எழுதிய நான்கு பாடல்கள் உள்ளன.

## வரவேற்பு
*இந்தியன் எக்ஸ்பிரஸ்* எழுதியது "பாடல் காட்சிகளைத் தவிர இந்த படத்தில் பார்வையாளர்கள் பார்க்க எதுவும் இல்லை".

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
எழும்பூர் மெற்றோ நிலையம்

**எழும்பூர் மெற்றோ நிலையம்** சென்னை மெற்றோவின் 2வது வரிசையில் உள்ள ஒரு மெற்றோ இரயில் நிலையமாகும். சென்னை மெற்றோ, சென்னை மத்திய மெற்றோ - பரங்கிமலை தொடருந்து நிலையம் நீட்டிப்பின் இரண்டாம் தாழ்வாரத்தில் வரும் நிலத்தடி நிலையம். இந்த நிலையம் எழும்பூர் மற்றும் வேப்பேரி சுற்றுப்புறங்களுக்குச் சேவை செய்யும்.

## நிலையம்
இந்த நிலையம் சுமார் 8,000 சதுர மீட்டர் பரப்பளவைக் கொண்டுள்ளது. சென்னை எழும்பூர் தொடருந்து நிலையத்தின் அருகே அமைந்துள்ள நிலையம் இதுவாகும். இந்த நிலையத்தில் நான்கு நுழைவு மற்றும் வெளியேறும் வாயில்கள் உள்ளன.

### அமைப்பு
எழும்பூர் பச்சை வழித்தடத்தில் (சென்னை மெற்றோ) அமைந்துள்ள நிலத்தடி மெற்றோ நிலையம்.

### நிலைய தளவமைப்பு

### வசதிகள்
எழும்பூர் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்

## இணைப்புகள்

### பேருந்து
மாநகரப் போக்குவரத்துக் கழகம் (சென்னை) பேருந்து வழித்தடங்கள் எண் 15 ஏ, 15 பி, 20, 23 ஏ, 28, 28 ஏ, 28 பி, 53 ஏ, 53 இ, 120 கே, அருகிலுள்ள எழும்பூர் பேருந்து நிலையத்திலிருந்து சேவை செய்கிறது. 

### இரயில்
சென்னை எழும்பூர் தொடருந்து நிலையம்

## நுழைவு/வெளியே

## மேலும் காண்க

## மேற்கோள்கள்

## வெளி இணைப்புகள்

* 
* ''நகர்ப்புற ரெயில்.'' ''நிகர'' - உலகின் அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.
*  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
மல்லிகார்ச்சுன ராவ் (நடிகர்)

**மல்லிகார்ச்சுன ராவ் பீலா** (Mallikarjuna Rao Peela) (1951 - 24 சூன் 2008) தெலுங்குத் திரைப்படவுலகின் பிரபல நகைச்சுவை நடிகராவார். *லேடீஸ் டெய்லர்* படத்தில் நடித்ததற்காக *பட்டாலா சத்தி* என்று பிரபலமாக அறியப்பட்டார். தெலுங்கு, தமிழ், மலையாள மொழிகளில் பல திரைப்படங்களில் நடித்துள்ளார். கடந்த 25 ஆண்டுகளில் சுமார் 375 தெலுங்குத் திரைப்படங்களில் நடித்துள்ளார். .

## ஆரம்ப கால வாழ்க்கை
இவர் விசாகப்பட்டினம் மாவட்டத்தின் அனகாபள்ளியில் பிறந்தார். இவருக்கு ஒருமனைவியும், இரண்டு மகள்களும், ஒரு மகனும் இருக்கின்றனர்.

## தொழில்
மல்லிகார்ச்சுன ராவ் 1973ஆம் ஆண்டில் திரைப்படங்களில் தனது வாழ்க்கையைத் தொடங்கினார். வம்சி இயக்கிய *லேடீஸ் டைலர்* படத்தில் 'பட்டாலா சத்திகாடு' என்ற பாத்திரத்தில் பிரபலமடைந்தார். *லேடீஸ் டைலர்*, *ஹலோ பிரதர்*, *தம்முடு*, பத்ரி ஆகிய படங்களில் தனது நகைச்சுவை மூலம் பார்வையாளர்களை மகிழ்வித்தார்.

தெலுங்கு நடிகர், எழுத்தாளர் தனிகில்லா பரணியை தனது குருவாக கருதினார். திரைப்படக் கலைஞர்கள் சங்கத்தின் பொதுச் செயலாளராக  இருந்தார். ஐதராபாத்தின் சிறீநகர் குடியிருப்பிலுள்ள வெங்கடேசுவர சுவாமி கோயிலின் தலைவராகவும் பணியாற்றினார். இவர் தெலுங்குத் திரைப்படவுலகில் மூத்த நகைச்சுவை நடிகர்களில் ஒருவர்.

## இறப்பு
இவர் குருதிப் புற்றுநோய் காரணமாக 2008 சூன் 24 அன்று ஐதராபாத்தில் இறந்தார்.
## நினைவஞ்சலி
இவரது இறந்த நாளில், நடிகர் சிரஞ்சீவி, "மல்லிகார்ச்சுன ராவ் ஒரு தனித்துவமான நடிகர்  மட்டுமல்ல, நல்ல மனிதராகவும் இருந்தார். அவர் எப்போதுமே தன்னால் முடிந்தவரை மற்றவர்களுக்கு உதவ முயன்றார்” என்றார். தெலுங்குத் திரைப்பட கலைஞர்கள் சங்கத்தின் (எம்.ஏ.ஏ) பொதுச் செயலாளராக இருந்த இவரிடமிடருந்து பல நடிகர்கள் தங்களுக்கு கிடைத்த உதவியை நினைவு கூர்ந்தனர். இவர், தெலுங்கு தேசம் கட்சியின் கலாச்சாரப் பிரிவின் செயலாளராகவும் இருந்தார். கட்சியின் தலைவர் நா. சந்திரபாபு நாயுடு தொலைபேசியில் ராவின் குடும்ப உறுப்பினர்களுக்கு தனது இரங்கலைத் தெரிவித்தார். பிரபல நகைச்சுவை நடிகரின் மறைவுக்கு அபோதைய முதல்வர் எ. சா. ராஜசேகர் ரெட்டியும் இரங்கல் தெரிவித்துள்ளார்.

## விருதுகள்

* "தம்முடு" என்ற படத்திற்காக சிறந்த கதாபாத்திர நடிகருக்கான நந்தி விருது

## மேற்கோள்கள்

## வெளி இணைப்புகள்
* 

பகுப்பு:தெலுங்கு நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
பகுப்பு:2008 இறப்புகள்
பகுப்பு:1951 பிறப்புகள்
சிறீநகர் குடியிருப்பு

**சிறீநகர் குடியிருப்பு** (*Srinagar Colony*) இந்தியாவின் தெலங்காணாவின் ஐதராபாத்தின் மேற்கு பகுதியில் உள்ள முக்கியமான வணிக மற்றும் குடியிருப்பு பகுதியாகும். இது 2009இல் பெருநகர ஐதராபாத்து மாநகராட்சியின் வார்டு எண் 104ஐ உருவாக்கியது.

இப்பகுதி மாதப்பூருக்கு நெருக்கமாக இருப்பதால், பல பணிபுரியும் மென்பொருள் நிபுணர்களுடன், இது ஒரு பிரபலமான குடியிருப்புப் பகுதியாக இருக்கிறது. அதிக மதிப்புள்ள குடியிருப்புகளும் உள்ளன. சமீபத்திய ஆண்டுகளில் வீட்டுமனைகளின் விலை இந்த பகுதியில் பெரிய அளவில் அதிகரித்துள்ளது.

## வணிகப் பகுதி
இந்த புறநகரில் பல வங்கிகள், பல்பொருள் அங்காடிகள், உணவகங்கள் போன்றவை உள்ளன. இந்தப் பகுதியை தங்கள் தளமாக மாற்றிய பல மென்பொருள் நிறுவனங்கள் உள்ளன. ஐதராபாத்து சென்ட்ரல், பி.வி.ஆர் சினிமாஸ், பிக் பஜார் (பிக் சினிமாஸ்), சினிமாக்ஸ், ஜி.வி.கே ஒன் (ஐனாக்ஸ்) போன்ற பல வணிக வளாகங்களும், திரையரங்குகளும் 1 முதல் 2 கி.மீ தூரத்திற்குள் உள்ளன. அமீர்பேட் மிக அருகில் உள்ளது. இது ஒரு பெரிய வணிகப் பகுதியாகவும் உள்ளது. 

## குடியிருப்புப் பகுதி
தெலங்காணாவில், ஐதராபாத்தின் மேற்கே அமைந்துள்ள ஓர் ஆடம்பரமான புறநகர் பகுதியாகும். மூன்று படுக்கையறைகள் கொண்ட ஒரு வீடு ரூபாய் 60,000.00 வரை வாடகையுடன் இருக்கிறது. இப்பகுதியில் பெரும்பாலான கட்டிடம் ஐந்து தளங்களைக் கொண்டுள்ளது. சாலையில் சிறிய பூங்காக்கள் நிறைய அமைந்துள்ளன. கணபதி வளாகம் தொலைக்காட்சி நட்சத்திரங்களுக்கான மிகவும் பிரபலமான சந்திப்பு இடமாகும். 

## போக்குவரத்து
தெலங்காணா மாநில போக்குவரத்துக் கழகம் இயக்கும் பேருந்துகள் சிறீநகர் குடியிருப்பினை நகரத்தின் அனைத்து பகுதிகளுக்கும் இணைக்கின்றன. 'செட்வின் சேவை' எனப்படும் சிறு பேருந்து சேவையும் உள்ளது.  எம்.எம்.டி.எஸ் ரயில் நிலையம் பேகம்பேட்டையிலும், அருகிலுள்ள மெற்றோ நிலையம் யூசுப்குடாவிலும், அமீர்பேட்டையிலும் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
திஜிமோன் கவுன்சோ

**திஜிமோன் காஸ்டன் கவுன்சோ** () (பிறப்பு: 24 ஏப்ரல் 1964) என்பவர் பெனின்-அமெரிக்க நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை இசை காணொளி மூலம் அறிமுகமானார். அதைத் தொடர்ந்து வித்தவுட் யு ஐ ஆம் நொதிங் (1990), அமிஸ்டாட் (1997), கிளாடியேட்டர் (2000), இன் அமெரிக்கா (2002), பிளட் டைமன்ட் (2006), பியூரியஸ் 7 (2015) போன்ற பல திரைப்படங்களில் நடித்துள்ளார்.

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014) மற்றும் கேப்டன் மார்வெல் (2019) போன்ற திரைப்படங்களிலும் சமுத்திரப்புத்திரன் (2018) மற்றும் ஷசாம்! (2019) போன்ற டிசி திரைப்படங்களிலும் நடித்துள்ளார்.

## ஆரம்ப கால வாழ்க்கை
கவுன்சோ 24 ஏப்ரல் 1964 ஆம் ஆண்டு பெனின் கொட்டொனௌவில் ஆல்பர்டைன் மற்றும் பியர் கவுன்சோ என்ற சமையல்காரருக்கு மகனாகப் பிறந்தார். அவர் தனது பன்னிரெண்டாவது வயதில் பிரான்சில் லியோனுக்கு குடிபெயர்ந்தார். 1987 ஆம் ஆண்டில் கவுன்சோ ஒரு வடிவழகராக பாரிஸில் ஒரு தொழிலை நிறுவினார். அதைத் தொடர்ந்து 1990 இல் அமெரிக்கா சென்றார்.

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:அமெரிகத்த் திரைப்பட நடிகர்கள்
பகுப்பு:அமெரிக்கத் தொலைக்காட்சி நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:ஆங்கிலத் திரைப்பட நடிகர்கள்
பேகம்பேட்டை

**பேகம்பேட்டை** (*Begumpet*) இந்தியாவின் ஐதராபாத், சிக்கந்தராபாத்தின் ஒரு பகுதியாகும். ஆறாவது ஐதராபாத் நிசாமின் (மஹ்புப் அலி கான், ஆறாம் ஆசாஃப் ஜா) மகள் பசீர் உன்னிசா பேகம், பைகா சம்சு உல் உம்ரா அமீர் இ கபீரின் இரண்டாவது அமீரை மணந்தபோது தனது திருமண வரதட்சணையின் ஒரு பகுதியாக இதைப் பெற்றார்.

## நகரைப் பற்றி
பேகம்பேட்டை, உசேன் சாகர் ஏரியின் வடக்கே அமைந்துள்ள ஐதராபாத்தில் உள்ள முக்கிய வணிக மற்றும் குடியிருப்பு நகரங்களில் ஒன்றாகும். கிரீன்லாந்து மேம்பாலம் நகரை பஞ்சகுட்டாவுடன் இணைக்கிறது. ஆரம்பத்தில் பேகம்பேட்டை ஐதராபாத்து, சிக்கந்திராபாத் நகரங்களுக்கு இடையில் ஒரு சிறிய புறநகர்ப் பகுதியாக இருந்தது.
[வலது|thumb|180x180px| பழைய [பேகம்பேட்டை விமான நிலையம்|பேகம்பேட்டை விமான நிலையத்தின் பகுதி பார்வை]]
பேகம்பேட்டை விமான நிலையம் நகரத்தின் முக்கிய அடையாளமாகும். தற்போது சம்சாபாத்தில் புதிய சர்வதேச விமான நிலையம் திறக்கப்பட்ட பின்னர் வணிக விமானங்களுக்காக விமான நிலையம் மூடப்பட்டுள்ள. மேலும், பயிற்சிக்காகவும், பட்டய விமானங்களுக்காகவும் மட்டுமே  விமான நிலையம் செயல்படுகிறது.

பைகா அரண்மனை, கீதாஞ்சலி மூத்தோர் பள்ளி, பேகம்பேட்டை எசுப்பானிய மசூதி, ஐதராபாத் பொதுப் பள்ளி, ரொனால்டு ராஸ் நிறுவனம் ஆகியவை இப்பகுதியில் அமைந்துள்ள சில முக்கியமான இடங்களாகும். சஞ்சீவையா பூங்கா என்பது உசேன் சாகர் ஏரியின் கரையில் அமைந்துள்ள ஒரு பொது பூங்காவாகும். நகரத்தின் கிரீன்லாந்து பகுதி 1997 வரை இராஜா ஜிதேந்திர பொதுப் பள்ளிக்கு சொந்தமானது.

## மருத்துவமனைகள்

* பேஸ் மருத்துவமனைகள் 
* மேக்சிவிஷன் கண் மருத்துவமனைகள்

## போக்குவரத்து
பேகம்பேட்டை தொடருந்து நிலையம் இப்பகுதிக்கு தொடருந்து இணைப்பை வழங்குகிறது. அருகிலுள்ள பிற ஐதரபாத் எம்.எம்.டி.எஸ் நிலையங்களில் சஞ்சீவையா பூங்காவும், யேம்சு வீதியும் அடங்கும். அரசுக்கு சொந்தமான  பேருந்துக் கழகம் நகர பேருந்து சேவையை நடத்துகிறது. இது பேகம்பேட்டை நகரின் முக்கிய பகுதிகளுடன் இணைக்கிறது. மெற்றோ தொடருந்து சேவையும் தொடங்கப்பட்டுள்ளது. இப்போது மாணவர்களுக்கும் பிற குடிமக்களுக்கும் மிகவும் பிரபலமான போக்குவரத்து வழிமுறைகளில் இதுவும் ஒன்றாகும்.

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
இலக்‌சனா இலிஞ்சு

**இலக்‌சனா ரஷேடா இலிஞ்சு** () (பிறப்பு: 27 நவம்பர் 1987) என்பவர் இங்கிலாந்து நாட்டு திரைப்படம் மற்றும் தொலைக்காட்சி  நடிகை ஆவார். இவர் 'இஸ்டில் இஸ்டார் கிராஸ்' என்ற தொலைக்காட்சி தொடரில் ரோசலின் என்ற கதாபாத்திரத்தில் நடித்ததன் மூலம் அறியப்படும் நடிகை ஆனார்.

2012 ஆம் ஆண்டு 'பாஸ்ட் கேர்ள்' என்ற திரைப்படத்தின் மூலம் திரைப்படத்துறையில் அறிமுகமானார். அதைத் தொடர்ந்து 2019 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான கேப்டன் மார்வெல் (2019) என்ற திரைப்படத்திலும் நடித்துள்ளார்.

## ஆரம்ப கால வாழ்க்கை
இலக்‌சனா 27 நவம்பர் 1987 ஆம் ஆண்டில் லண்டனில் பிறந்தார். இவர் ஒரு ஜமேக்கா இன வம்சாவளியைச் சேர்ந்தவர் ஆவார். இவர் லண்டனில் உள்ள கலை நாடகப் பள்ளியில் பயின்றார்.

## மேற்கோள்கள்

## வெளி இணைப்புகள்
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலேயத் திரைப்பட நடிகைகள்
பகுப்பு:மீநாயகன் திரைப்பட நடிகர்கள்
கிறிசுடா ஆண்டர்சன்

**கிறிசுடா ஆண்டர்சன்** *(Christa Anderson)*  உலக வனவிலங்கு அறக்கட்டளையின் ஓர்  ஆராய்ச்சி உறுப்பினராவார்.  இவருடைய பணிகள் வன நிர்வாகத்தில் அதிக கவனம் செலுத்துகின்றன.
## கல்வி
வரலாறு மற்றும் சுற்றுச்சூழல் ஆய்வு பாடங்களில் ஆண்டர்சன் இளங்கலை பட்டம் பெற்றுள்ளார். மேலும், அமெரிக்காவிலுள்ள யேல் பல்கலைக்கழகத்தில் சுற்றுச்சூழல் அறிவியலில் முதுகலைப் பட்டமும்  மற்றும் இசுடான்போர்ட்டு பல்கலைக்கழகத்தில் சுற்றுச்சூழல் மற்றும் இயற்கை வளங்கள் என்ற தலைப்பில் முனைவர் பட்டமும் பெற்றுள்ளார். அமேசான் மழைக்காடுகளின் ஒரு பகுதியான பெருவியன் அமேசானில் வன நிர்வாகத்திற்கான நில பயன்பாட்டுக் கொள்கையின் தாக்கங்கள் மற்றும் விளைவுகள் குறித்து ஆண்டர்சனின் முனைவர் பட்ட ஆராய்ச்சி பேசுகிறது. 
## தொழில்
தனது முதுநிலை மற்றும் முனைவர் பட்டப் படிப்பு பணிகளுக்கு இடையில், கிறிசுடா ஆண்டர்சன் கென்யாவில் உள்ள ஓர் இலாப நோக்கற்ற  பாதுகாப்பு மாசாய் வனப்பகுதி பாதுகாப்பு அறக்கட்டளையில் நேரத்தை செலவிட்டார். உலக வங்கியின் நகர்ப்புற மேம்பாடு மற்றும் உள்ளூராட்சி பிரிவில் இளநிலை உதவியாளராகப்  பணியாற்றினார்.
## வெளியீடுகள்
2019 ஆம் ஆண்டு கிறிசுடாவின் இயற்கை காலநிலைக்குரிய தீர்வுகள் போதாது என்ற ஆய்வுக்கட்டுரை வெளியானது. ஆண்டர்சன் காலநிலை கொள்கையை ஆதரிக்கிறார்.   மீள் காடு வளர்ப்பு போன்ற இயற்கை காலநிலை தீர்வுகள் மட்டுமல்லாமல் நிலக்கரி, எண்ணெய் மற்றும் எரிவாயு போன்ற அனைத்து எரிசக்தி துறைகளிலும் ஆக்கிரமிப்புகளை தடுக்கும் முயற்சிகள் தேவை என்கிறார். 
## மேற்கோள்கள்

பகுப்பு:வாழும் மக்கள்
பகுப்பு:அறிவியலாளர்கள்
பகுப்பு:சுற்றுச்சூழல் செயற்பாட்டாளர்கள்
சனத் நகர்

**சனத் நகர்** (Sanathnagar) இந்தியாவின் தெலங்காணாவில், ஐதராபாத்து நகரில் உள்ள ஒரு தொழில்துறை, குடியிருப்பு பகுதியாகவும், இந்தியாவில் அதிக மக்கள் தொகை கொண்ட புறநகர்ப்பகுதியாகவும் இருக்கிறது.  

கடந்த காலத்தில், இதன் ஒரு பகுதி அங்கு அமைந்துள்ள தொழிற்சாலைகளில் உள்ள அதிகாரிகளுக்கும், தொழிலாளர்களுக்குமான குடியிருப்புப் பகுதியாக இருந்தது. குடியிருப்பு பகுதி "ஒற்றை அறை குடியிருப்புகள்" என்று அழைக்கப்படுகிறது. இது அண்டைப் பகுதிகளான செக் குடியிருப்பு, பி. கே. குடா பகுதிகள், சுபாஷ் நகர் குடியிருப்பு, துளசி நகர், ஜெயபிரகாஷ் நகர் குடியிருப்பு, இ.எஸ்.ஐ பகுதி ஆகியவற்றை உள்ளடக்கியதாக வளர்ந்துள்ளது.

## பின்னணி
சனத் நகரின் தொழில்துறை பகுதியில் சிறிய மற்றும் நடுத்தர அளவிலான இரசாயன, மருந்து, மின் மற்றும் இயந்திர தொழில்கள் உள்ளன. பிரைட் ஸ்டார் ரப்பர், டிவிஸ், சிப்ரா, கிளாண்ட் பார்மா, மற்றும் லம்கோ போன்ற பெரிய தொழில்களும் பல பெரிய ஆட்டோமொபைல் சேவை மையங்களையும் கொண்டுள்ளது. ஜெனரல் மோட்டார்ஸ், டாட்டா மோட்டார்ஸ், டொயோட்டா, செவ்ரோலெட், டேவூ, பஜாஜ் ஆட்டோ, வோல்வோ, ஸ்கோடா ஆட்டோ, மெர்சிடிஸ்-பென்ஸ் ஆகியவை இங்கு அமைந்துள்ளன. அஞ்சல் அலுவலகத்தின் பிரதான கிளையும் இந்த தொழில்துறை பகுதியில் அமைந்துள்ளது.

பொறியியல் நிறுவனங்களான வோல்டாஸ் மற்றும் ஆல்வின் முன்பு இங்கு இருந்தன. வாகன உற்பத்தியாளரான அசோக் லேலண்ட், கல்நார் தாள்கள் உற்பத்தியாளரான ஐதராபாத் தொழில் நிறுவனம் போன்வையும் இங்கு அமைந்துள்ளன .
வலது|thumb| செக் குடியிருப்பின் ஒரு பகுதி

## அரசியல்
தலசனி சீனிவாச யாதவ் தெலுங்கானா இராட்டிர சமிதி கட்சியிலிருந்து சனத் நகர் சட்டமன்றத் தொகுதியின் உறுப்பினராவார்.   

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
பகுப்பு:ஐதராபாத் மாவட்டம், இந்தியா
பாட்டொன்று கேட்டேன்

**பாட்டொன்று கேட்டேன்** (*Paattondru Ketten*)  என்பது 1991 ஆம் ஆண்டு வெளியான இந்திய தமிழ் திரில்லர் படம் ஆகும். வி. சி. குகநாதன் எழுதி இயக்கிய இப்படத்தில் ரகுமான், சித்தாரா ஆகியோர் முதன்மை வேடங்களில் நடிக்க, நிழல்கள் ரவி, ரேகா, ரஞ்சன் ஆகியோர் துணை வேடங்களில் நடித்தனர். படத்திற்கான இசையை மரகதமணி மேற்கொண்டார்.

## நடிகர்கள்

* ரஹ்மான் 
* சித்தாரா 
* ஒய். ஜி. மகேந்திரன் 
* ரஞ்சன் 
* நிழல்கள் ரவி

## இசை
படத்திற்கு மரகதமணி இசையமைத்தார். பாடல் வரிகளை வைரமுத்து எழுதினார்.

## வெளியீடு
*பாட்டொன்று கேட்டேன்* 5 திசம்பர் 1991 இல் வெளியானது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:கீரவாணி இசையமைத்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்